२०६३ साल मंसिर ५ गते साँझ वीरेन्द्र अन्तर्राष्ट्रिय सम्मेलन केन्द्रमा विस्तृत शान्ति सम्झौता हुँदा विश्वको ध्यान त्यही केन्द्रितत थियो । राष्ट्रिय तथा अन्तर्राष्ट्रिय पाहुनाको व्यापक उपस्थितिमा हस्ताक्षर भएको थियो । यही हस्ताक्षरले नेपालको दश वर्षे सशस्त्र द्वन्द्व मौलिक किसिमले शान्तिमा रुपान्तरण भएको थियो । माओवादीहरु शान्ति प्रक्रियामा आएपछि उनीहरुको सेना र हतियारको अनुगमन गर्न शान्ति सेनाा पठाउने प्रस्ताव पनि भएका थिए । तर, नेताहरुले त्यतिबेला देखाएको सुझबुझले जेसुकै नाम र रुपमा भए पनि नेपालमा विदेशी सेना प्रवेश गर्न दिनन् । माओवादी लडाकुहरुलाई शिविरमा राखेपछि सेना समायोजन नहुँदासम्म उनीहरुको रेखदेख र अनुगमनका लागि राष्ट्रसंघीय शान्ति मिसन आयो ।
